АГГФ\_Студијски програм АРХИТЕКТУРА

Архитектонско пројектовање 6

/Зграде за рад и трговину/\_4 ЕСПБ

20016/2017

**ХАНГАР**

**Центар за**

**истраживања**

**о архитектури**

Задатак је пројектовати Центар за истраживања о архитектури – ХАНГАР са оквирним програмом датим испод, реконструишући постојећи објекат Хангара (некадашњих гаража за тенкове) у Другом универзитетском кампусу у Бањалуци.

Пројектантски изазови су бројни:

* Препознати матрице затеченог, природног, дограђеног, изграђеног; артикулисати потенцијал шире локације цјелине Кампуса и примијенити га на микро нивоу нарочито на артикулацији јавних и полујавних простора и самог уласка (карактера, развијености) у Хангар;
* Реконструкцијом удахнути нови програм у постојећи објекат Хангара (габарит у приземљу не би требао да се мијења; конструкција основна да се користи, габарити на етажи/ама се мијењају уз квалитетно образложење). Линијски изразито издужен објекат прави је пројектантски изазов;
* Успоставити однос за меморијом (касарна) кроз елементе архитектуре и урбанизма, а у складу са новим – ЈАВНИМ карактером објекта који се тражи.

**Програм ХАНГАРА:**

Центар за истраживање о архитектури замишљен је да функционише као посебна организациона јединица на УНИБЛ, али за разлику од постојећих факултетских објеката у Кампусу идеја је да Центар има непосреднији однос са широм заједницом. С тог су програмски захтјеви подијељени у двије цјелине:

* ПРОСТОРИ СУСРЕТА ЗАЈЕДНИЦЕ И ИСТРАЖИВАЧА
* ПРОСТОРИ ЗА ИСТРАЖИВАЧЕ

У даљем дијелу задатка наводимо неопходне програмске елементе са капацитетима. Дакле, димензионисање, просторни односи између појединих садржаја су теме за семестрални рад.

Треба бити свјестан да се истраживањима о архитектури не баве само архитекте, него много шира академска и професионална заједница, те и у просторном смислу треба понудити довољно квалитетних јавних и полујавних простора за сусрете.

* ПРОСТОРИ СУСРЕТА ЗАЈЕДНИЦЕ И ИСТРАЖИВАЧА
1. простор за велика предавања, презентације и сл\_80-100 људи
2. простор за едукацију за групе\_20-25 људи
3. простор за мале састанке\_2 x 5-10 људи
4. простор за излагање

Размислити о додатним садржајима попут кафеа, продајног салона или слично, али имати на уму да смо у Кампусу (потенцијално велики број студената) и карактер простора за истраживање.

* ПРОСТОРИ ЗА ИСТРАЖИВАЧЕ

С обзиром на карактер истраживања о архитектури која могу да буду и врло традиционална (материјал, груби алат, прашина и слично), али и савремена (виртуелна, симулацијска, паметни материјали и слично) важно је карактером унутрашњих и спољњих простора и њиховог односа и веза градити квалитетан однос.

Важно је разумјети да број стално запослених 20 (уз менаџера, домаћицу, благајника и техничку подршку) и да је остали капацитет за истраживаче који долазе на мјесец, пар мјесеци или годину дана.

1. радионица СЦЕНА
2. радионица МАКЕТАРНИЦА
3. простори за рад у малим групама\_2 x 5-10 људи
4. приватни простори за рад\_10 x 1-2 човјека
5. флексибилни канцеларијски простори\_20 људи
6. техничка подршка и одржавање\_2 човјека
7. менаџер ХАНГАР-а (води, организује рад стално запослених, волонтера и повремених корисника и активности)
8. домаћица ХАНГАР-а (уједно и замјеник менаџера, љепо лице добродошлице и пријема спољних корисника и партнера)
9. благајник ХАНГАР-а (бави се правним и финансијским питањима за сам Центар)
10. библиотека и медијатека
11. архива макета и пројеката\_мин. 100 м2
12. помоћне просторије (за чишћење, тоалети и слично)
13. простор за заједничко обједовање

Додатни садржаји су могући, уз одобрење наставника и сарадника.

Ради се у тимовима по 2 студента на једном урбанистичко – архитектонском рјешењу на нивоу идејног пројекта.

* **Завршни рад /који се оцјењује са 70 п**, као преиспитна обавеза, и важи 1 школску годину/ се предаје у формату 40 x 100 са макетом/ама 1:200. Испитивање у крупнијој размјери дијела објекта са конструкцијом кроз ”отворену” макету.

**Дорада Графичког рада није могућа.** **Студент који на графичком раду добије оцјену 5 (мање од 36п) не може да добије укупну позитивну оцјену и губи право на потпис.**

Обавезни прилози:

* урбанистичко рјешење Кампуса са Хангаром 1:500
* основа приземља Хангара са партерним уређењем 1:200
* пресјеци Хангара (мин. 2 пресјека) 1:200
* изгледи Хнгара 1:200
* изабрани детаљ склопа, материјализације и конструкције у крупнијој размјери
* просторни приказ изабраних амбијената, 3Д модела и монтаже
* макета/е радне
* кратко образложење концепта
* **Испит / који се оцјењује са 30 п**, може да се полаже само уколико је студент на графичком раду остварио 51% (36 поена или више). Испит је писмени.

**Обавезна литература:**

* Kohn, A. E. and KotzP., Building type basics for office, John Wily & Sons
* Hascher R.,Jeska S.,Klauck B., ed.,Office Buildings- А Design Manual,Birkhäuser, Basel Berlin Boston, 2002.
* Raymond S., Cunliffe R., Tomorrow`s Office Creating effective and humane interiors,

 E & FN SPON, London and New York, 2000.

**Препоручена литература**

* Gausa M., Guallart V., Müller W., Soriano F., Porras F., Morales J., The Metapolis Dictionary Of Advanced Architecture: City, Technology And Society In The Information Age, Actar, Barcelona, 2003.
* Baudrillard J./Nouvel J., Singularni objekti– Arhitektura I filozofija, AGM, Zagreb,2008.

Наставник и сарадници:

Доц. др Марина Радуљ, mradulj@agfbl.org

Др Огњен Шукало, osukalo@agfbl.org

Анита Милаковић, amilakovic@aggfbl.org